hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu sk hu en hu en hu en hu hu hu es hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Egyhangúlag, pártállástól függetlenül megszavazták a módosított költségvetést | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ gazdaság \ Egyhangúlag, pártállástól függetlenül megszavazták a módosított költségvetést
Egyhangúlag, pártállástól függetlenül megszavazták a módosított költségvetést
Tapolca kiegyensúlyozottan, likviditását mindvégig megőrizve gazdálkodott az elmúlt időszakban- hangsúlyozta Dobó Zoltán a zárszámadásról szóló napirendi pont tárgyalása előtt.  A Tapolcai Média facebook oldalán élőben is közvetített képviselő-testületi ülést pénteken délelőtt  tartották a TÁMK emeleti tanácstermében. A város átdolgozott,  módosított 2020-as költségvetését a teremben ülő képviselők mindegyike pártállástól függetlenül  támogatta, ahogy többek között Dr. Décsey Sándor 5 évre szóló könyvtárigazgatói pályázatára is  igent mondott mind a tizenegy jelenlévő képviselő.
Egy perc néma felállással adóztak a tapolcai képviselők a közelmúltban elhunyt  Reindl Erzsébet gyémántdiplomás pedagógus, Tapolca díszpolgára, lelkes és nagy tudású helytörténeti kutató emlékének. /F:tl/
A korábbi költségvetésről szóló beszámolók elfogadásáról, illetve a módosítottról is név szerinti szavazást kért Dobó Zoltán, a képviselők kivétel nélkül igennel voksoltak, ahogy korábban a bizottságok is. A 2020-as költségvetés módosításáról szóló szavazás előtt a polgármester úgy fogalmazott, hogy a város “olyan messzire tud nyújtózkodni, ameddig az újraszabott takaró ér”, tehát a járványhelyzet okozta körülményekhez igazították hozzá  a célokat, feladatokat. – A városnak a mai napig 305 milliós vesztesége keletkezett, amely érzékeny intézkedéseket kívánt meg a várostól, hiszen ez a veszteség ugyan Tapolca költségvetésének csak 2-3 százaléka, de valójában a város szabadon felhasználható keretének nagy részét, gyakorlatilag a város gazdálkodásának valódi mozgásterét jelentette. Ezúttal is köszönetemet szeretném kifejezni Tapolca lakóinak, intézményrendszerünk dolgozóinak, vezetőinek, hogy a város hosszú távú, biztonságos működésének érdekében elviselik a nehézségeket- fogalmazott.  Dobó Zoltán leszögezte, a költségvetés módosításakor legfőképpen az idősek védelmét, a szociális rendszer, a közétkeztetés, általában az alapszolgáltatások biztonságát tartották szem előtt. Máté Sándorné fideszes önkormányzati képviselő hozzászólásában bírálta, de frakciója nevében egyben a költségvetésre adott igen szavazatával békejobbot is nyújtott Dobó Zoltánnak és az Egységben Tapolczáért képviselőinek. – A Fidesz tapolcai képviselői elsősorban a veszélyhelyzet fennállása miatt igennel szavaznak most a város költségvetésére. Szeretnénk gesztust gyakorolni a képviselő-testület felé, hogy a város életlehetőségein javíthassunk. Azonban ennek ellenére úgy gondoljuk, hogy a korábban elhangzott sértegetések, megalázások nem méltóak a polgármester úrhoz és testület többi tagjához sem. Ezzel az első lépést megtettük, a többi Önökön múlik – fogalmazott Máté Sándorné. Dobó Zoltán erre úgy reagált, hogy egy olyan önkormányzati választási kampány után, ami Tapolcán zajlott le, sértegetésről, sértettségről beszélni nevetséges. – Mivel önök most az első lépést megtették az együttműködés felé, mi segítünk a további lépések megtételében, az irányváltásban – fogadta el a város polgármestere az együttműködési szándékot. A napirendi pontok között szerepelt a tapolcai gyermekétkeztetés árának módosítása is. A polgármester elmondta, az alapvető élelmiszerek árában 30-35-40 százalékos áremelkedés történt az elmúlt hónapokban, ehhez képest szerény árkorrekcióval él a tapolcai diák és közétkeztető cég. Teljes egyetértésben saját forrást biztosított a Wass Albert Könyvtár és Múzeum szakmai támogatását jelentő Kubinyi Ágoston programban kiírt pályázathoz a város. A pályázat tartalmáról, részleteiről Dr. Décsey Sándor képviselő tájékoztatta a képviselőket. Döntöttek több önkormányzati ingatlan értékesítésre kijelöléséről és egy közelmúltban lezajlott, nagy értékű orvosi műszer adomány továbbadományozásáról is a Pécsi Tudományegyetem Orvosi kara oktatási központja javára, az ügy részleteit a leginkább illetékes Rig Lajos országgyűlési képviselő ismertette. Elfogadta az önkormányzati testület a város intézményeit érintő belső ellenőrzések eredményeit és a vegyes ügyek között Dr. Décsey Sándor könyvtárigazgató öt évre történő kinevezését is. Ez utóbbinak már többedik alkalommal “ugrott neki” a testület, Dr. Décsey Sándor vezetői mandátuma ugyanis fél éve lejárt, pályázatát pedig a korábbi összetételű testület nem támogatta, pedig egyéb pályázó nem akadt a pozícióra. Ezúttal minden bizottság és képviselő igennel voksolt. Szintén a vegyes ügyek között szavazta meg a testület a helyi versenysport költségvetési megtakarítások okán történő csökkentett támogatását is. /Töreky László/
Képviselő-testületi ülés 2020.07.17. Tapolca.
Közzétette: Tapolcai Média – 2020. július 16., csütörtök
Egyhangúlag, pártállástól függetlenül megszavazták a módosított költségvetést
Töreky László | gazdaság, hírek, önkormányzat | 2020.07.18. 14:11
Elfogadták a beszámolót és megszavazták, hogy pénzzel támogatják a várost
A Puskás Akadémia FC Tapolcát választotta
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form